									Проект!


Наредба
за изменение и допълнение на Наредба № Н-12 от 2014 г. за условията и реда за предоставяне на финансова или материална помощ и за предоставяне на помещения във военните клубове или в сгради в управление на Министерство на отбраната или структури на пряко подчинение на министъра на отбраната 

 (обн., ДВ, бр. 61 от 2014 г., изм. и доп., бр. 9, бр. 40 и бр. 97 от 2015 г., доп. бр. 50 от 2016 г., изм. и доп., бр. 8 от 2018 г., бр. 4 от 2023 г., бр. 53 от 2024 г.)


      § 1.  Чл. 26 се изменя така:
„Чл. 26. (1)  Материална помощ може да се предоставя на лицата по чл. 2., ако отговарят на следните условия:
1. да са регистрирани като юридически лица с нестопанска цел за осъществяване на общественополезна дейност в търговския регистър и регистъра на юридическите лица с нестопанска цел;
 2. да провеждат общественополезна дейност, за което представят годишния доклад по чл. 40, ал. 2 ЗЮЛНЦ за предходната календарна година.
(2) Лицата по чл. 2 отправят писмено мотивирано искане от управителния орган или упълномощено от него лице до министъра на отбраната за предоставяне на материална помощ.
(3) Към искането лицата по чл. 2 задължително прилагат:
1. заверено копие от годишния доклад по чл. 40, ал. 2 ЗЮЛНЦ за предходната календарна година;
2. списък на исканите вещи – частна държавна собственост, индивидуализирани по вид и количество.
(4) Справка относно актуалното състояние от търговския регистър и регистъра на юридическите лица с нестопанска цел в Агенцията по вписванията се извършва служебно.“
 
§ 2. Чл. 28 се отменя.

       § 3. Чл. 33, ал.4 думите „Председателят на комисията по чл. 34, ал.1 служебно извършва“ се заменят с „Председателят, секретарите или член на комисията по чл. 34, ал.1 служебно извършват“.

  ЗАКЛЮЧИТЕЛНА РАЗПОРЕДБА

§ 4. Наредбата влиза в сила от деня на обнародването й в „Държавен вестник“.

МИНИСТЪР НА ОТБРАНАТА

